לירון ויצמן

לירון ויצמן (‏נולדה ב־8 באפריל 1984) היא מגישת טלוויזיה ורדיו ישראלית. לירון ויצמן נולדה וגדלה בתל אביב, הבכורה מבין שתי בנות. בצעירותה הופיעה עם להקת "השכנים של צ'יץ'". שירתה בצה"ל כמש"קית חינוך בחיל הים. היא בוגרת האוניברסיטה הפתוחה בתקשורת. בשנת 2006 נכנסה ויצמן לעולם העיתונאות, כששימשה כמבזקנית באתר הספורט באינטרנט ONE, וסיקרה את משחקי קבוצת הפועל פתח תקווה ונבחרת ישראל בכדורגל. בשנת 2007 הצטרפה לתוכנית הבידור היומית "ערב טוב עם גיא פינס" ששודרה אז בהוט. מאז ועד 2018 שימשה כחברת מערכת, עורכת משנה ומגישה בתוכנית יומית זאת, ששודרה לאחר מכן בערוץ 10, בערוץ 2 ובקשת 12. היא הגישה את "עשר", המצעד השבועי של התוכנית, את תוכנית הקולנוע "שוברי קופות" בערוץ הקולנוע הישראלי ב-Yes ובערוץ E!, והשתתפה כפאנליסטית בתוכנית האופנה "שעת הדרקון" בהנחיית דורין אטיאס. בשנת 2011 הגישה את התוכנית "נראות טוב גם ברדיו" עם רותם סלע ששודרה בתחנת רדיו תל אביב. בשנת 2012 הגישה את התוכנית "ערב טוב ספורט", ששודרה בערוץ הספורט. בשנת 2016 החלה להגיש את תוכנית הבישול והאירוח "מנה מנה" בערוץ הילדים. בהמשך אותה שנה החלה להגיש בימי חמישי את תוכנית הבוקר "בוקר אור עד 10" בערוץ 10. ב-28 באוגוסט 2017 שודרה התוכנית האחרונה בהנחייתה, לקראת המעבר של ויצמן לעבודה ב"קשת", יחד עם צוות התוכנית "ערב טוב עם גיא פינס". ב-22 באוקטובר 2017 החלה להגיש תוכנית יומית ששמה "אחת שיודעת" בשידורי קשת בערוץ 2, ובחודש נובמבר אותה שנה, בקשת 12. במרץ 2018 פורסם כי ויצמן עוזבת את "ערב טוב עם גיא פינס", את התוכנית "אחת שיודעת" ואת קשת 12 ועוברת לרשת 13. במאי 2018 החלה להנחות את תוכנית המציאות "האח הגדול", בעונה הראשונה ששודרה ברשת 13, לצד אסי ישראלוף ועפר שכטר, והחל מהעונה שלאחר מכן לצד גיא זו-ארץ. ב-18 במאי 2020 עלתה לאוויר תוכנית יומית ברדיו תל אביב בהובלת ויצמן ונלי תגר שעוסקת בשיח נשי ומביאה סיפורים אישיים של מאזינות לצד פינות ייעוץ ופעילות ברשתות החברתיות. באוקטובר 2020 עלתה תוכנית מציאות חדשה בהנחייתה, "אהבה חדשה" בערוץ רשת 13. במאי 2021 נבחרה להנחות את העונה הרביעית של אקס פקטור ישראל. ב-2024, לאחר שבעלה גויס לשירות מילואים ברצועת עזה מיד לאחר מתקפת הפתע על ישראל, יצרה ויצמן את הסרט הדוקומנטרי "בחזרה מעזה", שבו ראיינה חיילי מילואים, שחזרו מקרבות במלחמת חרבות ברזל. רשת 13 שידרה את הסרט לזכרו של אלירן מזרחי, לוחם במילואים שהשתתף בסרט, הוכר כפוסט טראומטי, קיבל זימון לשירות מילואים נוסף ברפיח והתאבד/ ויצמן נשואה לעורך הדין אורי סמיט, מנכ"ל קניון TLV, ולהם שתי בנות. מדיה וקבצים בנושא לירון ויצמן בוויקישיתוף לירון ויצמן, ברשת החברתית אקס (טוויטר) לירון ויצמן, ברשת החברתית אינסטגרם לירון ויצמן, במיזם "אישים" לתיעוד היצירה הישראלית לירון ויצמן, במסד הנתונים הקולנועיים IMDb (באנגלית) לירון ויצמן, בבלוג של התוכנית "ערב טוב עם גיא פינס" מירב הראל, "החברות שלי הם בנים – זה הכי כיף בעולם", באתר ynet, 16 באפריל 2010 חגית גינזבורג, פינס אפ גירל, באתר ynet, 14 ביולי 2010 קרן נתנזון ויץ, ערב טוב לך לירון ויצמן, באתר Xnet‏, 13 בינואר 2013 אדם סרור‏, לירון ויצמן על הלידה: זה הדבר הכי מפחיד, מבהיל ומדהים, באתר וואלה, 16 ביוני 2016 דנה דרבינסקי, אחת שיודעת יותר: לירון ויצמן יוצאת מצלו של פינס ו'לא כולם יאהבו אותי', באתר Xnet‏, 1 בדצמבר 2017 רז שכניק, אחות ראשית, באתר "ידיעות אחרונות", 1 במאי 2018 איתי יעקב, לירון ויצמן: "לא מתעסקת במשקל שלי כל הזמן, למרות שחושבים שכן", באתר Xnet‏, 28 ביוני 2018 רז שכניק, מקום 18 - לירון ויצמן, באתר "ידיעות אחרונות", 21 במאי 2019 יפעת מנהרדט, לירון ויצמן: "להיכנס לבית 'האח הגדול' ל-3 ימים? אין שאלה. הייתי גומרת אותם", באתר ynet, 29 במאי 2023 אחת שיודעת: התוכנית החדשה של לירון ויצמן בקשת 12, באתר ‏מאקו‏, 19 באוקטובר 2017 שרון טל, לירון ויצמן ונלי תגר יגישו תכנית חדשה ברדיו תל אביב 102FM, באתר אייס, 24 במאי 2020 רשת 13, לירון ויצמן נבחרה להנחות את "אקס פקטור" ישראל, באתר רשת 13, ‏3 באפריל 2021 "בחזרה מעזה" - סרטה של לירון ויצמן, באתר חדשות 13, 21 באפריל 2024 רשת 13 ולירון ויצמן במהלך מרגש למען הלוחם ששם קץ לחייו, באתר אייס, 9 ביוני 2024 וואלה תרבות‏, לירון ויצמן על הלוחם ששם קץ לחייו, והופיע בסרטה "בחזרה מעזה": "גיבור, לא אשכח אותך", באתר וואלה, 9 ביוני 2024 נווית זומר, "זה הקניון הכי יפה בישראל, אבל הוא הזכיר לי את מה שאמרו להוריי: 'הילד מלא פוטנציאל, אבל לא ממומש'", באתר ynet, 30 בינואר 2024